Diari Oficial de la Generalitat Valenciana


Sumari del DOGV 6239, del 06-04-2010 (2010/2480)

Notificació de la sentència dictada en el judici verbal número 263/2009.
------------------------------------------------------------------------

### Dades del document

Número de DOGV
:   6239

Data del DOGV
:   06-04-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/2480


Organisme emissor
:   Jutjat de Primera Instància Número 4 d'Elx

Tipus de document
:   Edicte

Notificació de la sentència dictada en el judici verbal número 263/2009. [2010/2480]  
Judici verbal (desnonament per falta de pagament) 000263/2009  
Part demandant: José Luis Valero Cascales.  
Part demandada: Jesús Gallardo Díaz.  
Sobre: verbals arrendaticis i precaris.   
En el judici a què es fa referència s'ha dictat la resolució que té el text que literalment és com segueix:   
«Dispositiva  
Estime la demanda interposada pel procurador senyor Mateu García, en nom i representació de José Luis Valero Cascales, contra Jesús Gallardo Díaz, i declare resolt el contracte d'arrendament que hi ha entre les parts i, en conseqüència, pertoca el desnonament sol·licitat per l'actora en relació amb l'habitatge siti al carrer d'Orihuela 6, 4t, 2n, d'Elx, el qual haurà de ser deixat lliure i expedit a disposició de l'actora, en el termini que se li assenyale en la interlocutòria inicial (29 de juliol de 2009, a las 10.00 hores), i tot això amb l'advertència expressa de llançament en cas que no efectue de forma voluntària l'abandó de l'habitatge. Igualment, condemne Jesús Gallardo Díaz a pagar a l'actora la quantitat de 6.050 euros (sis mil cinquanta euros) per les rendes degudes, així com les successives que es produïsquen, a raó de 550 euros al mes, fins al desallotjament efectiu de l'immoble, més els interessos legals de la quantitat esmentada des de la data d'interposició de la demanda; tot això fent condemna expressa a costes a la part demandada.   
Notifiqueu a les parts aquesta sentència i advertiu-los que no és ferma, i que s'hi pot interposar un recurs d'apel·lació, que cal preparar dins del termini de cinc dies des de la notificació d'aquesta resolució, mitjançant un escrit que s'ha de presentar en aquest Jutjat en la forma prevista en l'article 457 de la Llei d'Enjudiciament Civil, amb l'acreditació prèvia, en el moment de preparar el recurs, de tindre les rendes vençudes pagades i les que d'acord amb el contracte haja de pagar de bestreta. El recurs presentat no serà admés a tràmit sense aquest requisit per imperatiu de l'article 449.1 de la Llei d'Enjudiciament Civil. L'Audiència Provincial d'Alacant en coneixerà i emetrà la dipositiva corresponent.   
Així ho dispose, mane i firme».   
Atés que es desconeix el domicili o la residència actuals de la part demandada, mitjançant la provisió de hui el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència.   
Elx, 15 de setembre de 2009.- La secretària judicial: María del Mar Garcerán Donate.